**ΘΕΜΑ :** Δεσμευτική ισχύς Πρότυπων Διακηρύξεων

Ημ/νία υποβολής ***13/12/2021***

**Ερώτηση**

Είναι δεσμευτική και υποχρεωτική η χρήση των **προτύπων τευχών διακηρύξεων** που αναρτήθηκαν στις 1-9-2021 από την ΕΑΑΔΗΣΥ **για έργα που ανήκουν στο ΒΙΒΛΙΟ Ι** από τις αναθέτουσες αρχές;

**Απάντηση :**

Κατ΄ αρχάς τα Πρότυπα τεύχη διακηρύξεων της ΕΑΑΔΗΣΥ είναι δεσμευτικής ισχύος όσον αφορά τις αναθέτουσες αρχές του Βιβλίου Ι, γεγονός που σημαίνει ότι αυτές υποχρεούνται σε χρήση των προτύπων Διακήρυξης της ΕΑΑΔΗΣΥ, σε καμία δε περίπτωση δεν μπορούν να κάνουν χρήση οιωνδήποτε άλλων.

* Η διακήρυξη του διαγωνισμού, ως κανονιστική πράξη, δεσμεύει με τους όρους της, τόσο τους τρίτους προς τους οποίους απευθύνεται, όσο και το ίδιο το νομικό πρόσωπο που προκηρύσσει το σχετικό διαγωνισμό το οποίο υποχρεούται μέχρι τέλους της διαδικασίας του διαγωνισμού να εφαρμόζει τα όσα ορίζονται σε αυτή.
* Η αρχή της δεσμευτικότητας της διακήρυξης κατοχυρώνεται στο ενωσιακό δίκαιο δεδομένου ότι κάθε απόκλιση από τους όρους αυτής αποτελεί παραβίαση της αρχής της ισότητας των διαγωνιζομένων Τυχόν παράβαση ουσιώδους όρου της διακήρυξης, είτε κατά τη διάρκεια του διαγωνισμού, είτε κατά τη συνομολόγηση της σύμβασης που καταρτίζεται μετά τη διενέργεια του διαγωνισμού, είτε κατά το στάδιο της εκτέλεσης αυτής, καθιστά μη νόμιμη τη σχετική διαδικασία και επάγεται ακυρότητα (βλ. αποφάσεις ΑΕΠΠ 18/2017 σκ. 5, 60/2017 σκ. 13, 66/2017 σκ. 11, 80/2017 σκ. 18-19 και 28 με πολύ ενδιαφέρουσα προσέγγιση στις συνέπειες της αυτοδέσμευσης της Διοίκησης, 114/2017 σκ. 12)
* Ακύρωση μίας ή περισσοτέρων διατάξεων της διακήρυξης που ρυθμίζουν τις προϋποθέσεις παραδεκτού των προσφορών ή τα κριτήρια υπολογισμού της πλέον συμφέρουσας προσφοράς οδηγεί σε ακύρωση της διακήρυξης στο σύνολό της, βάσει των αρχών της ίσης μεταχείρισης και της διαφάνειας *(βλ. αποφάσεις ΑΕΠΠ 21/2017 σκ. 25, 22/2017 σκ. 28),* ενόψει των αρχών της ίσης μεταχείρισης των προμηθευτών και της διαφάνειας των διαδικασιών σύναψης συμβάσεων δημόσιας προμήθειας, σε περίπτωση, όπως η παρούσα, ακύρωσης μίας ή περισσότερων διατάξεων της διακήρυξης που ρυθμίζουν τις προϋποθέσεις παραδεκτού των προσφορών, πρέπει να ακυρωθεί η διακήρυξη στο σύνολό της. Συνεπώς, η προσβαλλόμενη διακήρυξη του ανωτέρω διαγωνισμού πρέπει να ακυρωθεί στο σύνολό της. *(πρβλ. ΣΤΕ 1135/2010, ΕΑ 1089/2009, ΣτΕ 2951-52/2004 επταμ. και απόφαση ΔΕΚ στην υπόθεση C-448/2001, ENV AG κ.λπ., Συλλ. 2003, σελ. Ι-14527, σκέψεις 92-95)*

Με εκτίμηση

***ΖΗΣΗΣ ΠΑΠΑΣΤΑΜΑΤΗΣ***

[***dimosies-symvaseis.gr***](http://dimosies-symvaseis.gr/)

email: ***zpapastamatis@gmail.com***

Τηλ. Επικοινωνίας :*6945558980*